Dié kunstenaars deel van Optog!Optog! is die grootste enkele konserttoer deur plaaslike sangers, akteurs en musikante en vind tussen Februarie en Desember 2019 plaas op verskeie dorpe oor die hele Suid-Afrika. Maroela Media het vroeër berig dat Nataniël een van die kunstenaars is van hierdie “fees op wiele”. Hy het ingestem om deel te word van hierdie nuwe inisiatief omdat hy nie van feeste of feeskultuur hou nie. “Ek wil die eertydse glorie van goeie teaters en werkende teaters herstel. Ek het grootgeword op ŉ klein dorpie, maar in ŉ tyd toe toneelstukke en musiekkonserte deur rondreisende geselskappe aangebied is,” het hy gesê. Altesaam 20 produksies, wat musiek tot teaterproduksies insluit, sal aangebied word in bestaande teaters, skoolsale en by ’n paar uitgesoekte verrassingsvenues in 42 dorpe en stede oor Suid-Afrika en Namibië. Foto: Facebook Optog! spog met ’n uiteenlopende produksie-aanbod wat iets vir elke smaak bied Nataniël (Foto: Verskaf) Nataniël: As gesig en ambassadeur van die projek, het hy van Februarie tot vroeg in April 13 optredes en maak ’n draai in Rustenburg, Polokwane, Kroonstad, Oudtshoorn, Hermanus, Malmesbury, Welkom, Durban, Upington, Oos-Londen, Port Elizabeth, Bloemfontein en Kimberley. Hy sluit dan ook die jaar af met ’n Kersproduksie by die Atterbury Teater vroeg in Desember. Optog! bied ook oorspronklike produksies aan wat uniek is aan Optog! en self vervaardig word: Sandra Prinsloo. Foto: Maroela Media/ Kobus Bezuidenhout Optog! hoop om geleentheid te bied vir mense wat nie by feeste kan uitkom om steeds die gesogte drama- en komedie-produksies te kan sien. Jak de Priester, Refentse en Joshua na die Reën is ook intussen by die program gevoeg en sal elk minstens vyf konserte aanbied. Die volledige program, konsertdatums en venues sal in die komende weke beskikbaar wees op www.optog.co.za. Kaartjies is vanaf 1 November 2018 te koop op www.itickets.co.za, asook by van die konsertvenues se bestaande kaartjiekantore.